14 जुलाई 2009 के राष्ट्रीय अख़बारों में एक ख़बर ने बड़ा ख़ुलासा किया कि देश में सिर्फ 1411 बाघ बचे हैं। उसमें से भी मध्यप्रदेश के पन्ना बाघ अभयारण्य में शिकारियों ने किसी बाघ को ज़िंदा नहीं छोड़ा है। ये चिंता पैदा करने वाले आंकड़े किसी और के नहीं बल्कि राज्यसभा में एक सवाल का जवाब में ये आंकड़े ख़ुद पर्यावरण एवं वन राज्यमंत्री ने दिए। किसी ग़ैर-सरकारी संगठन या किसी गै़र सरकारी संस्था के इन चौंकाने वाले आंकड़ों पर सवालिया निशान उठाए जा सकते थे, लेकिन सरकार के इन आंकड़े पूरी तरह अधिकृत बताया जा सकता है। ये सूचना एक लिखित जवाब में दिए गए थे, जो पत्रकारों के लिए भी उपलब्ध होते हैं। इस तरह लोकसभा में प्रश्नकाल के दौरान एक सवाल का जवाब देते हुए श्रम एवं रोज़गार राज्यमंत्री हरिश रावत ने बताया कि साल 2009 से 2012 तक देश में लगभग 6 करोड़ नौकरियां पैदा होगीं।